รมว.ศธ.ห่วง ถ่ายเทอากาศในห้องเรียน หลังตรวจความพร้อม เปิดเทอมวันแรก
ณัฏฐพล รมว.ศธ. ย้ำ ความปลอดภัยของสถานศึกษาทั่วประเทศ จัดการเรียนการสอนแบบ New Normal รับเปิดเทอมวันแรก รับ ห่วงเรื่องการถ่ายเทอากาศในห้องเรียน และการเรียนออนไลน์ หลังลงพื้นที่ ตรวจเยี่ยมสถานศึกษาวันที่ 1 ก.ค. นายณัฏฐพล ทีปสุวรรณ รมว.ศึกษาธิการ ตรวจเยี่ยมสถานศึกษา ในวันเปิดภาคเรียนที่ 1 ปีการศึกษา 2563 โดยมีนายอำนาจ วิชยานุวัติ เลขาธิการคณะกรรมการการศึกษาขั้นพื้นฐาน ผู้บริหารสำนักงานเขตพื้นที่การศึกษา ผู้บริหารสถานศึกษา และคณะครู ให้การต้อนรับ ณ โรงเรียนโยธินบูรณะ เขตบางซื่อรมว.ศึกษาธิการ กล่าวว่า จากการตรวจเยี่ยมความพร้อมของสถานศึกษาในวันเปิดภาคเรียนวันแรก พบว่าโรงเรียนขนาดใหญ่และโรงเรียนขนาดเล็ก มีแนวทางการจัดการเรียนการสอนในช่วง COVID-19 ที่แตกต่างกันตามบริบทของโรงเรียน สำหรับโรงเรียนขนาดใหญ่ ที่มีนักเรียนจำนวนมาก ทำให้ไม่สามารถจัดการเรียนการสอนในห้องเรียนได้ตามปกติ ก็ได้มีการแบ่งนักเรียนมาเข้าห้องเรียน เช่น การเหลื่อมเวลาเข้าเรียน การสลับกันมาเรียน ตามเลขที่คู่-คี่ เป็นต้นนอกจากนี้ การเลื่อนเปิดภาคเรียนมาเป็นวันที่ 1 กรกฎาคม 2563 ทำให้สถานศึกษาได้เตรียมความพร้อมในการบริหารจัดการด้านต่าง ๆ เพื่อจัดการเรียนการสอนในวิถีชีวิตรูปแบบใหม่ (New Normal) เน้นความปลอดภัยของทุกคน ปฏิบัติตามมาตรการด้านสาธารณสุขอย่างเคร่งครัด พร้อมรักษาระเบียบวินัย เพื่อทำให้มั่นใจว่าโรงเรียนเป็นสถานที่ที่ปลอดภัยสำหรับนักเรียนทุกคนในส่วนของข้อกังวลที่พบ คือ การถ่ายเทของอากาศในอาคารเรียน หรือห้องเรียนที่อาจจะถ่ายเทไม่สะดวก โรงเรียนจึงต้องบริหารจัดการ แบ่งเวลาเรียนและเวลาพักให้เหมาะสม รวมถึงข้อกังวลเรื่องการเรียนออนไลน์ เกี่ยวกับการมีปฏิสัมพันธ์ระหว่างครูกับนักเรียน และการเข้าถึงอุปกรณ์ดิจิทัลที่เด็กแต่ละคนมีความพร้อมแตกต่างกันขอขอบคุณผู้บริหาร คณะครู และผู้ปกครอง ที่ร่วมกันฟันฝ่าอุปสรรคในช่วงวิกฤติ COVID-19 และจัดการเรียนการสอนที่มีคุณภาพให้กับเด็กทุกคนอย่างทั่วถึง ขอให้อดทนในสถานการณ์ที่เกิดวิกฤติโรคระบาดเช่นนี้ ซึ่งส่งผลให้ไม่สามารถจัดการเรียนการสอนแบบเดิมได้ นายณัฏฐพล กล่าวสำหรับโรงเรียนโยธินบูรณะ ได้ดำเนินการตามมาตรการด้านสาธารณสุข เช่น มีจุดลงทะเบียนผ่านแอปพลิเคชันไทยชนะ วัดไข้นักเรียนทุกคน จัดตั้งจุดล้างมือด้วยแอลกอฮอล์เจล ผู้บริหาร ครู และนักเรียนสวมหน้ากากอนามัยหรือหน้ากากผ้าตลอดเวลา เว้นระยะห่างในการทำกิจกรรม จัดห้องเรียนขนาด 20-25 คน เป็นต้น
ณัฏฐพล รมว.ศธ. ย้ำ ความปลอดภัยของสถานศึกษาทั่วประเทศ จัดการเรียนการสอนแบบ New Normal รับเปิดเทอมวันแรก รับ ห่วงเรื่องการถ่ายเทอากาศในห้องเรียน และการเรียนออนไลน์ หลังลงพื้นที่ตรวจเยี่ยม
โควิด-19,ไวรัสโคโรนา,เปิดเทอมวันแรก,เปิดภาคเรียน 1 ก.ค. 2563,ณัฏ​ฐ​พล​ ที​ป​สุวรรณ,โยธินบูรณะ,เรือนออนไลน์,ข่าวทั่วไป